
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση τοπικού ρυμοτομικού σχεδίου στην εκτός σχεδίου περιοχή 
του Δήμου Χανιών (Ν. Χανιών) στη θέση «Πύργος Χαλεπά» για 
την εκτέλεση επείγοντος στεγαστικού προγράμματος και καθορι¬ 
σμός όρων και περιορισμών δόμησης αυτού». 1 

Έγκριση πολεοδομικής μελέτης της έκτασης του Παραθεριστικού 
Οικοδομικού Συνεταιρισμού Δημοσίων Υπαλλήλων Ν. Ρεθύμνης 
ΣΥΝ.ΠΕ στη θέση «Πριναρέ» της Κοινότητας Μαρουλά (Ν. Ρε¬ 
θύμνης) . 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 

Έγκριση τοπικού ρυμοτομικού σχεδίου στην εκτός σχεδίου· περιοχή του 
Δήμου Χανιών (Ν. Χανιών) στη θέση «Πύργος Χαλεπά» για την 
εκτέλεση επείγοντος στεγαστικού προγράμματος και καθορισμός 
όρων και περιορισμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 26 του Ν. 1337/1983 «Επέκταση των 
πολεοδομικών σχεδίων, οικιστική ανάπτυξη και σχετικές ρυθμίσεις» (Α' 
33), όπως αντικαταστάθηκε με την παρ. 13 του άρθρου 8 του Ν. 
1512/1985 «Τροποποίηση και συμπλήρωση πολεοδομικών διατά¬ 
ξεων, ρύθμιση συναφών θεμάτων και θεμάτων του Ταμείου Νομικών» 
(Α' 4). 

2. Τις διατάξεις των άρθρων 7, 8 (παρ. 1) και 9 του Ν. 1577/1985 
«Γενικός Οικοδομικός Κανονισμός» (Α' 210), όπως τροποποιήθηκαν με 
το άρθρο 13 (παρ. 1, 2, 3) του Ν. 1647/1986 «Οργανισμός Κτηματο¬ 
λογίου και Χαρτογραφήσεων Ελλάδας (ΟΚΧΕ) και άλλες σχετικές δια¬ 
τάξεις» (Α' 141) και με το άρθρο 1 (παρ. 3 και 4) του Ν. 17/2/1988 
«Τροποποίηση του Ν. 1577/1988 «ΓΟΚ» και άλλες σχετικές διατά¬ 
ξεις» (Α' 91). 

3. Τις διατάξεις του άρθρου 23 (παρ. 1) του Ν. 1558/1985 «Κυβέρ¬ 
νηση και Κυβερνητικά Όργανα» (Α' 137). 

4. Τις διατάξεις του άρθρου 12 (παρ. 5) του Ν. 1647/1986 «Οργα¬ 
νισμός Κτηματολογίου και Χαρτογραφήσεων Ελλάδας (ΟΚΧΕ) κ.λπ.» 


(Α' 141). 

5. Το υπ’ αριθ. οικ. 68811/7324/27.10.87 έγγραφο της Διεύθυν¬ 
σης Γ1-Γ3 προς το Δήμο Χανιών για τήρηση της νόμιμης διαδικασίας 
και ότι η προθεσμία του άρθρου 30 παρ. 3 του Π.Δ/τος 76/85 «Κωδι¬ 
κοποίηση σε ενιαίο κείμενο νόμου» (Α’ 27) πέρασε άπρακτη. 

6. Τις υπ 5 αριθ. 208/1987 και 218/1988 γνωμοδοτήσεις του Κε¬ 
ντρικού Συμβουλίου .Χωροταξίας, Οικισμού και Περιβάλλοντος. 

} Λ*7. Την υπ’ αριθ. 166/1989 γνωμοδότηση του Συμβουλίου της Επι¬ 
κράτειας μετά από πρόταση του Υπουργού Περιβάλλοντος, Χωροτα¬ 
ξίας, και Δημοσίων Έργων, αποφασίζουμε: 

Άρθρο 1 

Εγκρίνεται τοπικό ρυμοτομικό σχέδιο στην εκτός σχεδίου περιοχή 
του Δήμου Χανιών (Ν. Χανιών), στη θέση «Πύργος-Χαλεπά» για τον 
καθορισμό χώρου για την εκτέλεση επείγοντος κρατικού στεγαστικού 
προγράμματος για την ανέγερση κατοικιών όπως ο χώρος αυτός φαίνε¬ 
ται με στοιχεία Ο, Τ, Σ, Ρ, Ο στο σχετικό πρωτότυπο διάγραμμα σε κλί¬ 
μακα 1:500 που θεωρήθηκε από τον Προϊστάμενο της Διεύθυνσης Το¬ 
πογραφικών Εφαρμογών, με την υπ’ αριθ. 29139/1989 πρά£η του 
και που συνοπτικό του αντίτυπο δημοσιεύεται με το παρόν διάταγμα. 

Άρθρο 2 

Οι όροι και περιορισμοί δόμησης του παραπάνω χώρου καθορίζονται 
ως εξής: 

ο α. Συντελεστής δόμησης: ένα και δύο δέκατα (1,2). 

β. Μέγιστο επιτρεπόμενο ύψος των κτιρίων: δώδεκα (12) μέτρα. 

γ. Ελάχιστη απόσταση των κτιρίων από τον άξονα του δρόμου: έξι 
(6) μέτρα. 


Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευσή και εκτέλεση του παρόντος διατάγματος. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Μαΐου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡ/ΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ 
ΜΑΝΟΛΗΣ ΠΑΠΑΣΤΕΦΑΝΑΚΙΣ 

( 2 ) 

Έγκριση πολβοδομικής μελέτης της έκτασης του Παραθεριστικού Οικο¬ 
δομικού Συνεταιρισμού Δημοσίων Υπαλλήλων Ν. Ρεθύμνης 

ΣΥΝ.ΠΕ» στη θέση «Πριναρέ» της Κοινότητας Μαρουλά (Ν. Ρεθύ- 

μνης). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 1337/1983 «Επέκταση των πολβοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) και 
ειδικότερα τα άρθρα 7 και 42 (παρ. 1). 

2. Τις διατάξεις του από 16.8.1985 Π.Δ/τος «Πολεοδόμηση περιο¬ 
χών δεύτερης κατοικίας μέσα στις ΖΟΕ και σχετικές ρυθμίσεις» (ΦΕΚ 
416/Δ) και ειδικότερα τα άρθρα 4 (παράγρ. 9) και 8. 

3. Τις διατάξεις του Π.Δ/τος 93/1987 «Αναμόρφωση και ενοποί¬ 
ηση της νομοθεσίας για τους Οικοδομικούς Συνεταιρισμούς, τρόπος ορ¬ 
γάνωσης διοίκησης και λειτουργίας αυτών και πολεοδόμηση εκτάσεων 
οικοδομικών συνεταιρισμών και οικοδομικών οργανισμών» (ΦΕΚ 
52/Α) και ειδικότερα τα άρθρα 17, 18 και 19. 

4. Τις διατάξεις του Ν.Δ/τος της 17.7.1923 «Περί σχεδίων πόλεων 
κ.λπ.» όπως μεταγενέστερα τροποποιήθηκαν και συμπληρώθηκαν και 
ειδικότερα το άρθρο 3. 

5. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 6 (παρ. 1), 7, 8 και 9, 
όπως τροποποιήθηκαν με τις διατάξεις των Ν. 1647/1986 «Οργανι¬ 
σμός Κτηματολογίου και Χαρτογραφήσεων Ελλάδας (ΟΚΧΕ) και άλ¬ 
λες σχετικές διατάξεις» (ΦΕΚ 141/Α) και 1772/1988 «Τροποποίηση 
διατάξεων του Ν. 1577/1985 «Γενικός Οικοδομικός Κανονισμός» και 
άλλες σχετικές διατάξεις» (ΦΕΚ 91/Α). 

6. Τις διατάξεις του Ν. 1558/1985 «Κυβέρνηση και Κυβερνητικά 
Όργάνα» (ΦΕΚ 137/Α) και ειδικότερα το άρθρο 23 Ααράγρ. 1. 

7. Την υπ’ αριθ. 4286/1.3.1989 συμβολαιογραφική πράξη περί 
παραχώρησης και μεταβίβασης των κοινόχρηστων κοινωφελών χώ¬ 
ρων, ειδικών χρήσεων και οικοδομήσιμης επιφάνειας στην Κοινότητα 
Μαρουλά Ρεθύμνης. 

8. Την υπ’ αριθ. 53586/6312/14.7.88 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων 
«Έγκριση προδιαγραφών, πολεοδόμησης εκτάσεων που ανήκουν σε οι¬ 
κοδομικούς συνεταιρισμούς και οικοδομικούς οργανισμούς» (ΦΕΚ 
534/Β). 

9. Τις υπ’ αριθ. 5 και 7/1988 γνωμοδοτήσεις του Κοινοτικού Συμ¬ 
βουλίου Μαρουλά. 

10. Τις υπ’ αριθ. 2/19.2.1988 και^8/9.6.1988 γνωμοδοτήσεις 
του Συμβουλίου Χωροταξίας, Οικισμού και Περιβάλλοντος Ν. Ρεθύ¬ 
μνης. 

11. Τις υπ’ αριθ. 649/88 και 787/1988 γνωμοδοτήσεις του Συμ¬ 
βουλίου της Επικράτειας, με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

Εγκρίνεται η πολεοδομική μελέτη της έκτασης ιδιοκτησίας Οικοδο¬ 
μικού Συνεταιρισμού με την επωνυμία «Παραθεριστικός Οικοδομικός 
Συνεταιρισμός Δημοσίων Υπαλλήλων Ν. Ρεθύμνης Συν. ΠΕ» που βρί¬ 
σκεται στη θέση «Πριναρέ» της Κοινότητας Μαρουλά (Ν. Ρεθύμνης) και 
εντός της Ζώνης Οικιστικού Ελέγχου (Ζ.Ο.Ε.) Ρεθύμνου που καθορί¬ 
στηκε με το από 25.6.1987 Π.Δ/γμα «Καθορισμός Ζώνης Οικιστικού 
Ελέγχου κατωτάτου ορίου κατάτμησης και λοιπών όρων και περιορι¬ 
σμών δόμησης στην εκτός εγκεκριμένου σχεδίου και εκτός ορίων οικι¬ 
σμών προ του 1923 περιοχή του Δήμου Ρεθύμνης και των Κοινοτήτων 
Γεράνι, Πριναρέ, Ατσιπόπουλου, Αρμένε, Άδελε, Πηγή, Μαρουλά, Πα- 
γκαλοχώρι, Χαμαλεύρι, Πρίνου, Καρωτής και Επισκοπής Ρεθύμνης» 
(ΦΕΚ 720/Δ), με τον καθορισμό οικοδομήσιμων χώρων, οδών, πεζο¬ 
δρόμων, χώρων στάθμευσης αυτοκινήτων (Ρ), κοινοχρήστων χώρων - 
πρασίνου, παιδικών χαρών, χώρου πολιτιστικών λειτουργιών - ανοι¬ 
κτού θεάτρου, ιερού ναού, χώρων αθλητικών εγκαταστάσεων, κοινωφε¬ 
λών εγκαταστάσεων, χώρου αναψυκτηρίου - εντευκτηρίου - εμπορίου, 
χώρου γραφείων διοίκησης, όπως οι ρυθμίσεις αυτές φαίνονται στο ένα 
(1) σχετικό χρωματισμένο πρωτότυπο διάγραμμα σε κλίμακα 1:500 
που θεωρήθηκε από τον Προϊστάμενο της Διεύθυνσης Τοπογραφικών 


Εφαρμογών με την υπ’ αριθ. 81899/1988 πράξη του και που συνο¬ 
πτικό του αντίτυπο δημοσιεύεται με το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο πολβοδομικός 
κανονισμός της παραπάνω περιοχής, της οποίας το πολεοδομικό σχέδιό 
εγκρίνεται με το άρθρο 1 του παρόντος. 

Άρθρο 3 

1. Στα οικοδομικά τετράγωνα που χαρακτηρίζονται στα σχετικά δια¬ 
γράμματα με το στοιχείο Α, επιτρέπεται η χρήση μόνο κατοικίας. 

2. Στα οικοδομικά τετράγωνα που χαρακτηρίζονται στα διαγράμ¬ 
ματα με το στοιχείο Β επιτρέπεται η χρήση αμιγούς κατοικίας όπως 
προσδιορίζεται στο άρθρο 2 του από 23.2.87 Π.Δ/τος (ΦΕΚ 166/Δ) 
εκτός ξενώνων και εμπορικών καταστημάτων. 

Άρθρο 4 

Στο πρόσωπο των οικοπέδων επιβάλλεται προκήπιο μεταβλητού 
πλάτους από μηδέν έως είκοσι μέτρα και μισό (20,5). 

Άρθρο 5 

Τα ελάχιστα όρια εμβαδού και προσώπου και οι λοιποί όροι και πε¬ 
ριορισμοί δόμησης των οικοπέδων ορίζονται κατά τομείς Α, Β, Γ, Δ, Ε, 
Ζ, Η, θ ως εξής: 

Α. Τομείς Α και Β 

1. Ελάχιστο πρόσωπο: δέκα (10) μέτρα 

Ελάχιστο εμβαδόν: τετρακόσια πενήντα (450) τ.μ. 

2. Μέγιστο ποσοστό κάλυψης των οικοπέδων: σαράντα τοις εκατό 
(40%) της επιφάνειας τους. 

3. Τα κτίρια τοποθετούνται εντός του περιγράμματος που προσδιορί¬ 
ζεται με κόκκινη και μπλε γραμμή, όπως φαίνεται στο ως άνω διά¬ 
γραμμα του άρθρου 1. 

4. Συντελεστής δόμησης: τέσσερα δέκατα (0,4) με μέγιστη συνολική 
επιφάνεια ορόφων: 120 τ.μ. 

5. Μέγιστος αριθμός ορόφων δύο (2) με μέγιστο επιτρεπόμενο ύψος 
των κτιρίων επτά (7) μέτρα. . 

Β. Τομέας Γ. (Χώρος αναψυκτηρίου - εντευκτηρίου - εμπορίου - γρα¬ 
φείων διοίκησης). 

1. Ελάχιστο πρόσωπο: δέκα (10) μέτρα 

Ελάχιστο εμβαδόν: τετρακόσια πενήντα (450) τ.μ. 

2. Καθορίζεται διάγραμμα κάλυψης με κόκκινο περίγραμμα όπως 
φαίνεται στο σχετικό διάγραμμα, εντός του οποίου τοποθετούνται τα 
κτίρια. 

3. Συντελεστής δόμησης: τέσσερα δέκατα (0,4) με μέγιστη συνολική 
επιφάνεια ορόφων των κτιρίων 300 τ.μ; 

4. Μέγιστος αριθμός ορόφων των κτιρίων δύο (2) με μέγιστο επιτρε¬ 
πόμενο ύψος των κτιρίων δέκα (10) μέτρα. 

Γ. Τομέας Δ (Χώρος εντευκτηρίου - αναψυκτηρίου) 

1. Ελάχιστο πρόσωπο: δέκα (10) μέτρα 

Ελάχιστο εμβαδόν: τετρακόσια πενήντα (450) τ.μ. Γ . 

2. Καθορίζεται διάγραμμα κάλυψης με κόκκινο περίγραμμα, όπως 
φαίνεται στο σχετικό διάγραμμα, εντός του οποίου τοποθετούνται τα 
κτίρια. 

. 3. Συντελεστής δόμησης: τέσσερα δέκατα (0,4) με μέγιστη συνολική 
επιφάνεια ορόφων 150 τ.μ. 

4. Μέγιστος αριθμός ορόφων δύο (2) με μέγιστο επιτρεπόμενο ύψος 
των κτιρίων δέκα (10) μέτρα. 

Δ. Τομέας Ε (Χώρος πολιτιστικών λειτουργιών ανοικτού θεάτρου) 

1. Ελάχιστο πρόσωπο: δέκα (10) μέτρα 

Ελάχιστο εμβαδόν: χίλια (1000) τ.μ. 

2. Μέγιστο ποσοστό κάλυψης των οικοπέδων τέσσερα τοις εκατό 
(4%) της επιφάνειας τους. 

3. Συντελεστής δόμησης: τέσσερα εκατοστά (0,04) με μέγιστη συνο¬ 
λική επιφάνεια ορόφων 100 τ.μ. 

4. Μέγιστος αριθμός ορόφων ένας (1) με μέγιστο επιτρεπόμενο ύψος 
των κτιρίων τρία (3) μ. 

Ε. Τομέας Ζ (Χώρος ιερού ναού). 

1. Ελάχιστο πρόσωπο: δέκα (10) μέτρα. 

Ελάχιστο εμβαδόν: τετρακόσια πενήντα (450) τ.μ. 

2. Καθορίζεται διάγραμμα κάλυψης με κόκκινο περίγραμμα, όπως 

φαίνεται στο σχετικό διάγραμμα, εντός του οποίου τοποθετούνται τα 
κτίρια. ,_ . 

3. Συντελεστής δόμησης: τέσσερα δέκατα (0,4) με μέγιστη συνολική 
επιφάνεια ορόφων 150 τ.μ. 

4. Μέγιστος αριθμός ορόφων ένας (1) με μέγιστο επιτρεπόμενο ύψος 
των κτιρίων δέκα (10) μ. 

ΣΤ. Τομέας Η (Χώρος αθλητικών εγκαταστάσεων) 

1. Ελάχιστο πρόσωπο: δέκα (10) μ. 

Ελάχιστο εμβαδόν: τετρακόσια πενήντα (450) τ.μ. 

2. Μέγιστο ποσοστό κάλυψης των οικοπέδων δύο τοις εκατό (2%) 
της επιφάνειας τους. 

3. Συντελεστής δόμησης δύο εκατοστά (0,02) με μέγιστη συνολική 
επιφάνεια ορόφων 25 τ.μ. 

4. Μέγιστος αριθμός ορόφων ένας (1) με μέγιστο επιτρεπόμενο ύψος 
των κτιρίων τρία (3) μέτρα. 

Ζ. Τομέας Θ (Χώρος κοινωφελών εγκαταστάσεων) 

1. Ελάχιστο πρόσωπο: δέκα (10) μ. 

- Ελάχιστο εμβαδόν: Τριακόσια (300) τ.μ. 

2. Μέγιστο ποσοστό κάλυψης των οικοπέδων: σαράντα τοις εκατό 
(40%) της επιφάνειας τους." 

3. Συντελεστής δόμησης: τέσσερα δέκατα (0,4) με μέγιστη συνολική 
επιφάνεια ορόφων 300 τ.μ. 

4. Μέγιστος αριθμός ορόφων: δύο (2) με μέγιστο επιτρεπόμενο ύψος 
των κτιρίων δέκα (10) μ. 

Η. Επιπλέον των ανωτέρω επιβάλλονται οι παρακάτω μορφολογικοί 
περιορισμοί: 

1. Δεν ισχύει η αύξηση του ποσοστού καλύψεως της παραγράφου 3 
του άρθρου 14 του ΓΟΚ/85. 

2. Επιτρέπεται η κατασκευή εσωτερικού εξώστη χωρίς να πρσσμε- 
τράται στον αριθμό ορόφων," εφόσον η επιφάνειά του δεν υπερβαίνει το 
μισό του εμβαδού του ορόφου στον οποίο ανήκει. Η επιφάνεια του εξώ¬ 
στη προσμετράται στον συντελεστή δςμήσεως. 

3. Το μέγιστο επιτρεπόμενο ύψος μετράται από το υψηλότερο σημείο 
της τομής του περιγράμματος της κατόψεως του κτιρίου με το φυσικό ή 
τεχνητά διαμορφωμένο έδαφος. Επιπλέον, σε κανένα σημείο του κτιρίου 
το πραγματοποιούμενο ύψος δεν μπορεί να υπερβαίνει λόγω κλίσεως 
του έδαφους τα οκτώ μέτρα (8) στους τομείς Α και Β, τα δέκα (10) μέ¬ 
τρα στους τομείς Γ,Δ,Ζ και θ και τα τέσσερα (4) μέτρα στους τομείς Ε 
και Η. Υπεράνω του μεγίστου ύψους του κτιρίου επιτρέπονται μόνο οι 
εξής κατασκευές: 

- Κεραμοσκεπείς στέγες μέχρι ενός και μισού (1,5) μέτρων ύψους, 
στους τομείς Α,Β,Ε,Η και μέχρι δύο (2,0) μέτρων στους τομείς 
Γ.Δ.Ζ.Θ. 

- Καπνοδόχοι και αεραγωγοί. 

- Συμπαγή στηθαία μέχρι ενός (1,0) μέτρου ύψους. 

- Καπνοδόχοι, αγωγοί αερισμού, καπνοσυλλέκτες, εγκαταστάσεις 
ηλιακών συστημάτων, πύργοι ψύξης και δοχεία διαστολής, θέρμανσης ή 
κλιματισμού και αντλίες θερμότητας. 

4. Οι οικοδομές πρέπει να προσαρμόζονται κατά το δυνατόν στο φυ¬ 
σικό περιβάλλον και στις κλίσεις του εδάφους. 

5. Απαγορεύεται η κατασκευή κτιρίων επί Υποστηλωμάτων 

(ΡΙΙ,ΟΤΙδ). 

6. Όταν κατασκευάζεται δεύτερος όροφος στα κτίρια κατοικίας (το¬ 
μέας Α και Β) επιβάλλεται η κάλυψή του με κεκλιμένη κεραμοσκεπή 
στέγη κατά ποσοστό τουλάχιστον εξήντα εκατοστών (60%) της συνολι¬ 
κής τους επιφάνειας. Η στέγη πρέπει να έχει σε κάτοψη απλή γεωμε¬ 
τρική μορφή και να ακολουθεί το περίγραμμα του κτιρίου χωρίς επεκτεί- 


νετ'αι στους σε πρόβολο εξώστες. 

7. Στα διώροφα κτίσματα στα οποία ο όροφος δεν καλύπτει το σύνολο 
του ισογείου, το δώμα του ισογείου πρέπει να έχει ελάχιστη διάσταση 
δύο (2,0) μέτρα και σχέση μήκους προς πλάτος ίση ή μεγαλύτερη του 
ένα προς δύο (1:2). 

8. Το στηθαίο των δωμάτων καθώς και των ημιυπαιθρίων χώρων 
είναι υποχρεωτικά κτιστό συμπαγές ή με κτιστή κουπαστή και κολωνά- 
κια ή κλωστρά. 

9. Απαγορεύεται η επένδυση της τελικής επιφάνειας των όψεων των 
κτιρίων με πλακίδια ή πλάκες κάθε είδους. 

10. Επιτρέπονται μόνο οι μονόχρωμες τέντες. 

11. Απαγορεύεται η ανάρτηση διαφημίσεων, φωτεινών ή μη. 

12. Δεν επιτρέπεται η εγκατάασταση επιγραφών στους χώρους του 
τομέα Α και Β. 

13. Απαγορεύεται η εγκατάσταση ατομικών κεραιών τηλεορά- 
σεως. 

Η'λήψη τηλεοπτικού σήματος θα γίνεται με σύνδεση σε κεντρικό δί¬ 
κτυο. 

' 14. Εγκαταστάσεις ηλιακών συστημάτων, δοχεία διαστολής, ντεπό¬ 
ζιτα νερού και λοιπές παρεμφερείς εγκαταστάσεις απαγορεύεται να το¬ 
ποθετούνται σε εμφανή σημεία του κτιρίου ή του οικοπέδου και πρέπει 
να εγκυβιτίζονται σε κτιστές κατασκευές που δεν επιτρέπεται να υπερ¬ 
βαίνουν το μέγιστο ύψος του κτιρίου πλέον του ενός (1,0) μέτρου. 

15. ΤΑ εξωτερικά κουφώματα των κτιρίων πρέπει να κατασκευάζο¬ 
νται από ξύλο. 

16. Πριν από την έκδοση άδειας ανεγέρσεως νέας οικοδομής, επι¬ 
σκευής ή προσθήκης απαιτείται η έγκριση της Επιτροπής Πολεοδομι- 
κού και Αρχιτεκτονικού Ελέγχου (ΕΠΑΕ). 

17. Για τη χορήγηση οποιασδήποτε αδείας της παρ. 1 του παρόντος 
άρθρου απαιτείται επιπλέον των απαιτουμένων από τις κείμενες σχετι¬ 
κές διατάξεις στοιχείων η υποβολή: 

α) Τουλάχιστον δύο φωτογραφιών στις οποίες να απεικονίζεται το οι¬ 
κόπεδο με τα τυχόν υπάρχοντα κτίσματα και το άμεσο περιβάλλον του. 

β) Τεχνικής έκθεσης περιγράφουσας λεπτομερώς τις οικοδομικές ερ¬ 
γασίες και τα υλικά. 

Άρθρο 7. 

1. Το τμήμα της συνολικής έκτασης του παραπάνω οικοδομικού συ¬ 
νεταιρισμού με στοιχείο I, όπως φαίνεται στο ίδιο διάγραμμα παρεμένει 
εκτός σχεδίου με χρήση πρασίνου. 

2. Στο τμήμα αυτό δεν επιτρέπεται η κατάτμηση. 

Άρθρο 8. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 25 Απριλίου 1989 

